62014TJ0001_INF
Rozsudok Všeobecného súdu (ôsma rozšírená komora) z 26. júna 2024 –Aluminios Cortizo a Cortizo Cartera/Komisia
(vec T‑1/14) (
1
)
„Štátna pomoc – Pomoc poskytnutá španielskymi orgánmi v prospech hospodárskych záujmových združení (HZZ) a ich investorov – Daňový režim uplatniteľný na určité dohody o finančnom lízingu pri nadobudnutí lodí (španielsky systém daňového lízingu) – Rozhodnutie, ktorým sa pomoc vyhlasuje za čiastočne nezlučiteľnú s vnútorným trhom a nariaďujúce jej čiastočné vrátenie – Čiastočný zánik predmetu konania – Čiastočné zastavenie konania – Nová pomoc – Vymáhanie – Zmluvné ustanovenia na ochranu príjemcov pred vymáhaním protiprávnej štátnej pomoci, ktorá je nezlučiteľná s vnútorným trhom – Rozdelenie právomocí medzi Komisiou a vnútroštátnymi orgánmi“
1.
Žaloba o neplatnosť – Žaloba podaná proti rozhodnutiu Komisie v oblasti štátnej pomoci – Záujem na konaní – Čiastočné zrušenie napadnutého aktu v rámci inej žaloby podanej proti tomuto rozhodnutiu – Žaloba smerujúca k zrušeniu zrušených častí napadnutého rozhodnutia – Žaloba, ktorá sa čiastočne stala bezpredmetnou – Zastavenie konania
(Článok 263 ZFEÚ)
(pozri body 25 – 39)
2.
Žaloba o neplatnosť – Žaloba podaná proti rozhodnutiu Komisie v oblasti štátnej pomoci – Záujem na konaní – Čiastočné zrušenie napadnutého aktu v rámci inej žaloby podanej proti tomuto rozhodnutiu – Žaloba smerujúca k zrušeniu nezrušených častí napadnutého rozhodnutia – Pretrvávanie záujmu na konaní
(Článok 263 ZFEÚ)
(pozri body 47 – 58)
3.
Pomoc poskytovaná štátmi – Pojem – Daňové opatrenia v prospech určitých hospodárskych záujmových združení a ich investorov – Daňový režim uplatniteľný na určité dohody o finančnom lízingu na nákup plavidiel – Daňový režim pozostávajúci z viacerých opatrení, ktoré sú skutkovo a právne prepojené – Samostatné posúdenie uvedených opatrení – Neprípustnosť
(Článok 107 ods. 1 ZFEÚ)
(pozri body 62 – 69)
4.
Pomoc poskytovaná štátmi – Vymáhanie protiprávnej pomoci – Obnovenie predchádzajúceho stavu – Rozsah – Zmluvné doložky stanovujúce prevod bremena vymáhania protiprávnej pomoci z príjemcov tejto pomoci na iné osoby – Zákaz tohto prevodu bremena vymáhania Komisiou a jej nariadenie vymáhania protiprávnej pomoci od príjemcov – Porušenie rozdelenia právomocí medzi Komisiu a členské štáty – Porušenie slobody podnikania – Neexistencia
(Články 107 a 108 ZFEÚ, Charta základných práv, článok 16)
(pozri body 79 – 115)
5.
Pomoc poskytovaná štátmi – Preskúmanie Komisiou – Prijatie rozhodnutia o uložení príkazu na pozastavenie vyplácania údajnej pomoci – Povinnosť Komisie prijať takéto rozhodnutie – Neexistencia
(Článok 108 ZFEÚ; nariadenie Rady č. 659/1999, článok 11 ods. 1)
(pozri body 128 – 130)
6.
Súdne konanie – Dôkazné prostriedky – Výsluch svedkov – Voľná úvaha súdu Únie
(pozri body 133 – 139)
Výrok
1.
Konanie o žalobe v časti v akej smeruje proti článku 1 rozhodnutia Komisie 2014/200/EÚ zo 17. júla 2013 o schéme pomoci SA.21233 C/11 (ex NN/11, ex CP 137/06) poskytnutej Španielskom – Daňový režim uplatniteľný na určité dohody o finančnom lízingu, tiež známy ako „španielsky systém zdanenia lízingu“, v rozsahu, v akom označuje hospodárske záujmové združenia a ich investorov ako jediných príjemcov pomoci uvedenej v tomto rozhodnutí, a proti článku 4 ods. 1 uvedeného rozhodnutia v rozsahu, v akom uvedené ustanovenie Španielskemu kráľovstvu ukladá, aby zabezpečilo vymáhanie celej sumy pomoci uvedenej v tomto rozhodnutí od investorov hospodárskych záujmových združení, ktorí z nej mali prospech, sa zastavuje.
2.
V zostávajúcej časti sa žaloba zamieta.
3.
Každý z účastníkov konania znáša svoje vlastné trovy konania, vrátane trov konania o nariadení predbežného opatrenia.
(
1
)	Ú. v. EÚ C 52, 22.2.2014.